Да зборуваме за мании.
Да започнеме со Битлманијата.
Хистерични тинејџери,
кои плачат, врискаат - пандемониум.
Спортска манија.
Заглушувачки толпи.
Сите со иста мисла - да се даде гол.
Религиозна манија.
Воодушевување, плачење,
визии.
Маниите можат да бидат добри.
Можат да бидат вознемирувачки.
Или, можат да бидат смртоносни.
Светот има нова манија.
Манија за учење англиски јазик.
Слушнете како кинеските ученици вежбаат англиски
со врескање.
-...сменам својот живот!
-Јас ќе го сменам својот живот!
-Не сакам да ги разочарам моите родители!
-Не сакам да ја разочарам мојата татковина!
-Најважно... -Најважно...
-Не сакам да се разочарам себе си!
Колку луѓе учат англиски во светот?
Две милијарди.
-Маица. Фустан.
Во Латинска Америка,
во Индија, Југоисточна Азија
и најмногу во Кина.
Ако сте ученик во Кина,
почнувате да учите англиски во трето одделение - според закон.
Затоа, оваа година
Кина ќе стане земјата со најмногу луѓе што зборуваат англиски.
(Смеа)
Зошто англиски? Со еден збор: можности.
Можности за подобар живот, работа,
за плаќање на школарина, за подобра храна на масата.
Замислете ученик кој полага голем тест цели три дена.
Успехот на овој тест
буквално ја одредува нејзината иднина.
Учи 12 часа дневно,
три години по ред, за да се подготви.
25% од оценката
е базирана на англиски јазик.
Се вика Гаокао и 80 милион средношколци во Кина
веќе го полагале овој тест.
Интензитетот со кој се учи англиски
речиси е незамислив. Сè додека не го видите тоа.
-Совршено! -Совршено!
-Сакам да зборувам совршен англиски.
-Сакам да зборувам... -Сакам да зборувам...
-Совршен англиски. -Совршен англиски.
-Сакам да го променам својот живот!
Па, дали манијата по англиски е добра или лоша?
Дали англиското цунами ги збришува
другите јазици? Веројатно не.
Англискиот е вториот јазик на светот.
Вашиот мајчин јазик е вашиот живот.
Но, со англискиот можете да станете дел од поширок разговор.
Глобален разговор за глобални проблеми.
Како климатските промени или сиромаштијата.
Гладта или болестите.
Светот има и други универзални јазици.
Математиката е јазикот на науката.
Музиката е јазикот на чувствата.
И, сега, англискиот станува јазикот за решавање на проблеми.
Не затоа што Америка го турка,
туку затоа што светот го влече.
Манијата по англиски е пресвртна точка.
Како струјата во нашите градови,
или падот на Берлинскиот ѕид,
англискиот јазик означува надеж
за подобра иднина.
Иднина во која светот има заеднички јазик
преку кој ќе ги решава своите заеднички проблеми.
Ви благодарам.
(Аплауз)